เรื่องร้องเรียน (ความปลอดภัย,ป้าย,น้ำท่วม,ร้องเรียน,ทางเท้า,ถนน) วันที่ 2023-10-16 06:55:35 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043509

ขอให้ตรวจสอบการติดตั้งป้ายเหล็กระบุข้อความ ให้ใช้เส้นทางเดินที่กำหนด (มีรูปคนสีขาววงกลม พื้นหลังสีฟ้า) เลยจากฝั่งประตู 1 ของโครงการ... บริเวณถนนวิทยุ แขวงลุมพินี เขตปทุมวัน กรุงเทพมหานคร จุดสังเกตเลยจากป้ายหยุดรถโดยสารประจำทาง ไปฝั่งสถานเอกอัครราชทูตญี่ปุ่น เนื่องจากวันที่ 12 ตุลาคม 2566 ช่วงเวลาประมาณ 07.30 น. ผู้ร้องสัญจรผ่านบริเวณดังกล่าว เพื่อไปทำงานที่ซอยอรุณมักกินนอน (Soi ArunMckinnon) ซึ่งเป็นที่ตั้งของอาคารสถานทูต และเป็นช่วงที่คนงานก่อสร้างจำนวนมากลงจากรถเพื่อเดินเข้าไปภายในไซต์งานก่อสร้างของโครงการ....ประตู 1 ทำให้คนงานก่อสร้างบางคนต้องลงมาเดินบนถนน เพราะช่วงด้านหลังป้ายหยุดรถโดยสารประจำทาง ได้มีการก่อสร้างช่วงทางเดินไว้สำหรับประชาชน ที่เป็นแผงเหล็กกั้นทำเป็นช่วงทางเดิน (บังคับให้ประชาชนต้องใช้ทางเดินดังกล่าว) แต่ป้ายเหล็กระบุข้อความ ให้ใช้เส้นทางเดินที่กำหนด (มีรูปคนสีขาววงกลม พื้นหลังสีฟ้า) เป็นป้ายเหล็กขนาดใหญ่ เลยจากฝั่งประตู 1 มีลักษณะหันไปทางเดียวกันกับรั่ว วางเหมือนกากบาท ทำให้ผู้ร้องไปชนกันป้ายเหล็กดังกล่าว จนเกิดแผลช้ำเขียว ซึ่งผู้ร้องเห็นว่าป้ายดังกล่าว ควรเป็นป้ายไวนิล เพราะหากประชาชนเดินชนจะได้ไม่ต้องได้รับบาดเจ็บ ประกอบกับผู้ร้องแจ้งว่าในช่วงฝนตกน้ำท่วม จะมองไม่เห็นด้านล่างเลย และมีประชาชนมาวางจำหน่ายสินค้าจำนวนมาก ทำให้ประชาชนที่เดินผ่านไปมาเดินชนขอบบาทวิถี และเดินตกหลุมจนทำให้เกิดอุบัติเหตุได้รับบาดเจ็บได้ และบางครั้งมีอาการแผลติดเชื้อ เพราะช่วงดังกล่าวสกปรก ไม่มีเจ้าหน้าที่ของโครงการเข้ามาดูแล จึงเห็นควรให้ทางหน่วยงานที่เกี่ยวข้องดำเนินการตรวจสอบกรณีดังกล่าว  เบื้องต้นผู้ร้องได้ทำการติดต่อผ่านช่องทาง Facebook ของโครงการ... แต่ไม่ได้รับการตอบกลับ


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata